CELEX: 32019D1671
Language: hr
Date: 2019-10-04 00:00:00
Title: Provedbena odluka Vijeća (EU) 2019/1671 od 4. listopada 2019. o imenovanju potpredsjednika nadzornog odbora Europske središnje banke

7.10.2019   
               
               
                  HR
               
               
                  Službeni list Europske unije
               
               
                  L 256/8
               
            
         PROVEDBENA ODLUKA VIJEĆA (EU) 2019/1671
         od 4. listopada 2019.
         o imenovanju potpredsjednika nadzornog odbora Europske središnje banke
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu Vijeća (EU) br. 1024/2013 od 15. listopada 2013. o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (1), a posebno njezin članak 26. stavak 3.,
         budući da:
         
                     (1)
                  
                  
                     Vijeće je 15. listopada 2013. donijelo Uredbu (EU) br. 1024/2013 o dodjeli određenih zadaća Europskoj središnjoj banci (ESB) u vezi s politikama bonitetnog nadzora kreditnih institucija.
                  
               
                     (2)
                  
                  
                     Planiranje i izvršavanje zadaća dodijeljenih ESB-u trebao bi u potpunosti obavljati njegov nadzorni odbor koji se sastoji od predsjednika, potpredsjednika i četiriju predstavnika ESB-a te jednog predstavnika nacionalnog nadležnog tijela u svakoj državi članici sudionici.
                  
               
                     (3)
                  
                  
                     Nadzorni odbor ključno je tijelo pri izvršavanju nadzornih zadaća ESB-a. Uredbom (EU) br. 1024/2013 Vijeću je stoga dodijeljena ovlast za imenovanje predsjednika i potpredsjednika nadzornog odbora.
                  
               
                     (4)
                  
                  
                     Vijeće je 11. veljače 2014. Provedbenom odlukom 2014/77/EU (2) imenovalo prvu potpredsjednicu nadzornog odbora. Mandat prve potpredsjednice nadzornog odbora istekao je 11. veljače 2019.
                  
               
                     (5)
                  
                  
                     U skladu s člankom 26. stavkom 3. Uredbe (EU) br. 1024/2013 ESB, nakon saslušanja nadzornog odbora, podnosi Europskom parlamentu prijedlog imenovanja potpredsjednika nadzornog odbora koji se bira iz redova članova izvršnog odbora ESB-a. ESB je takav prijedlog podnio 9. travnja 2019., a Europski parlament ga je odobrio 17. rujna 2019.,
                  
               DONIJELO JE OVU ODLUKU:
         
            Članak 1.
            G. Yves MERSCH imenuje se potpredsjednikom nadzornog odbora Europske središnje banke od 7. listopada 2019. do 14. prosinca 2020.
         
         
            Članak 2.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Luxembourgu 4. listopada 2019.
            
               
                  Za Vijeće
               
               
                  Predsjednik
               
               K. MIKKONEN
            
         
         
            (1)  SL L 287, 29.10.2013., str. 63.
         
            (2)  Provedbena odluka Vijeća 2014/77/EU od 11. veljače 2014. o provedbi Uredbe (EU) br. 1024/2013 o dodjeli određenih zadaća Europskoj središnjoj banci u vezi s politikama bonitetnog nadzora kreditnih institucija (SL L 41, 12.2.2014., str. 19.).